b'\n_START_ARTICLE_\nChen Gexin\n_START_SECTION_\nBakgrunn og virke\n_START_PARAGRAPH_\nChen kom fra en fremst\xc3\xa5ende familie med en bestefar fra India.  Han ble fengslet under den japanske okkupasjon av Shanghai grunnet sine patriotiske kinesiske sanger. _NEWLINE_Da det kinesiske kommunistiske parti kom til makten i 1949 ble hans og generelt det meste av kinesisk popul\xc3\xa6rmusikk bestraktet som ideologiskl dsuspekt og Chen ble ford\xc3\xb8mt som tilh\xc3\xb8rende \xc2\xabh\xc3\xb8yrekreftene\xc2\xbb og fengslet i en omskoleringsleir (laogai) i 1957. Han d\xc3\xb8de ikke lenge etter i en alder av 47 \xc3\xa5r. _NEWLINE_Chen Gexin var far til den kinesiske klassiske komponist Chen Gang (\xe9\x99\xb3\xe5\x89\x9b Ch\xc3\xa9n G\xc4\x81ng) og bestefar til Kinas f\xc3\xb8rste Miss Internet, Chen Fanhong.\n_START_SECTION_\nMusikk\n_START_PARAGRAPH_\nChen komponerte en rekke popul\xc3\xa6re shidaiqusanger, som Shanghai Nights (\xe5\xa4\x9c\xe4\xb8\x8a\xe6\xb5\xb7) og The Blossom of Youth (\xe8\x8a\xb1\xe6\xa8\xa3\xe5\xb9\xb4\xe8\x8f\xaf), begge sunget av Zhou Xuan.  Hans sang Meigui meigui wo ai ni (kinesisk: \xe7\x8e\xab\xe7\x91\xb0\xe7\x8e\xab\xe7\x91\xb0\xe6\x88\x91\xe6\x84\x9b\xe4\xbd\xa0, pinyin: M\xc3\xa9igui m\xc3\xa9igui w\xc7\x92 \xc3\xa0i n\xc7\x90), opprinnelig innspilt med Yao Lee i 1940, ble som Rose, Rose, I Love You sunget av den amerikanske sanger Frankie Laine i 1951, og er fortsatt (2014) den eneste st\xc3\xb8rre slager i USA som er blitt skrevet av en kinesisk komponist.'